A Bizottság 2270/95/EK rendelete
(1995. szeptember 27.)
a Franciaország tengerentúli megyéi (FTM), valamint az Azori-szigetek és Madeira gabonatermékekkel való ellátására vonatkozó különleges rendelkezések végrehajtása részletes szabályainak megállapításáról és a várható ellátási mérlegek megállapításáról szóló 388/92/EGK és 1727/92/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 3290/94/EK rendelettel [1] módosított, az egyes mezőgazdasági termékek tekintetében Franciaország tengerentúli megyéi javára egyedi intézkedések bevezetéséről szóló, 1991. december 16-i 3763/91/EGK tanácsi rendeletre [2] és különösen annak 2. cikke (6) bekezdésére,
tekintettel a legutóbb a 3290/94/EK rendelettel módosított, az egyes mezőgazdasági termékek tekintetében az Azori-szigetek és Madeira javára egyedi intézkedések bevezetéséről szóló, 1992. június 15-i 1600/92/EGK tanácsi rendeletre [3] és különösen annak 10. cikkére,
mivel a legutóbb az 1563/95/EK rendelettel [4] módosított 388/92/EGK bizottsági rendelet [5] megállapítja a Franciaország tengerentúli megyéi gabonatermékekkel való ellátására vonatkozó különleges rendelkezések végrehajtásának részletes szabályait; mivel annak megakadályozása érdekében, hogy a támogatás összege az egyik gazdasági évről a másikra történő átváltás során túlzott mértékben meghaladja a megfelelő összeget, a rendelet 6. cikke a támogatás összegének a termékek igazolással szembeni elszámolásának dátuma alapján történő automatikus kiigazítását írja elő; mivel egy hiba következtében a kukorica és a cirokmag szállításához nyújtott támogatásnak az adott gazdasági év változásából fakadó kiigazítását a november 1-jét követően elszámolt szállításokra írták elő, holott e termékek intervenciós árai október 1-jén változnak; mivel ezért a 388/92/EGK rendeletet módosítani kell;
mivel a legutóbb az 1590/95/EK rendelettel [6] módosított 1727/92/EGK bizottsági rendelet [7] megállapítja az Azori-szigetek és Madeira gabonatermékekkel való ellátására vonatkozó különleges rendelkezések végrehajtásának részletes szabályait; mivel annak megakadályozása érdekében, hogy a támogatás összege az egyik gazdasági évről a másikra történő átváltás során túlzott mértékben meghaladja a megfelelő összeget, a rendelet 6. cikke a támogatás összegének a termékek igazolással szembeni elszámolásának dátuma alapján történő automatikus kiigazítását írja elő; mivel egy hiba következtében a kukorica és a cirokmag szállításához nyújtott támogatásnak az adott gazdasági év változásából fakadó kiigazítását a november 1-jét követően elszámolt szállításokra írták elő, holott e termékek intervenciós árai október 1-jén változnak; mivel ezért az 1727/92/EGK rendeletet módosítani kell;
mivel az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 388/92/EGK rendelet 6. cikkének e) pontja helyébe a következő rendelkezés lép:
"e) a kukorica és a cirokmag esetében, ha a támogatási igazolás érvényessége szeptember végén jár le, az igazolással szemben október 1-jét követően elszámolt valamennyi szállítás esetében a következőképpen: a támogatást csökkenteni kell az előző és az új gazdasági év havi növekményeket nem tartalmazó intervenciós árának különbözetével megegyező összeggel, valamint az előző gazdasági év havi növekményének és a novembertől a támogatási kérelem benyújtásáig eltelt hónapok számának (beleszámítva novembert is) szorzatával megegyező összeggel."
2. cikk
Az 1727/92/EGK rendelet 6. cikkének e) pontja helyébe a következő rendelkezés lép:
"e) a kukorica és a cirokmag esetében, ha a támogatási igazolás érvényessége szeptember végén jár le, az igazolással szemben október 1-jét követően elszámolt valamennyi szállítás esetében a következőképpen: a támogatást csökkenteni kell az előző és az új gazdasági év havi növekményeket nem tartalmazó intervenciós árának különbözetével megegyező összeggel, valamint az előző gazdasági év havi növekményének és a novembertől a támogatási kérelem benyújtásáig eltelt hónapok számának (beleszámítva novembert is) szorzatával megegyező összeggel."
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. szeptember 27-én.